महिला आयोग की अध्यक्ष कल्याणी शरण ने कहा कि सुनीता ने बयान देते समय बताया कि रेस्क्यू कराने के बाद कई लोगों ने उसे डरा दिया था। इसीलिए वह एफआईआर दर्ज कराने के लिए तैयार नहीं हो रही थी। बुधवार को घर वालों से बातचीत के बाद वह आयोग की अध्यक्ष के सामने बयान देने के लिए राजी हुई। केंद्रीय सरना समिति ने इस मामले में पीड़िता के साथ मुख्यमंत्री रघुवर दास से मिलने की तैयारी की है। मुख्यमंत्री से मामले में निष्पक्ष जांच कराने का आग्रह किया जाएगा।पहचान के लिए सीबीआई निदेशक आलोक वर्मा की 8-10 तस्वीरें सुनीता को दिखाई गईं। आयोग ने सभी तस्वीरों की पहचान कराके सुनीता से उन पर आलोक वर्मा का नाम भी लिखवा लिया है ताकि सबूत के तौर पर पेश किया जा सके।आलोक वर्मा की पहचान सुनीता ने की है। सीबीआई डायरेक्टर के आवास पर ही वह रहती थी। दोषी जो भी है उनपर कार्रवाई होनी ही चाहिए। - कल्याणी शरण, अध्यक्ष, राज्य महिला आयोग